শ্রদ্ধা আর্য

শ্রদ্ধা আর্য (জন্ম: ১৭ই আগস্ট ১৯৮৭) হলেন একজন ভারতীয় অভিনেত্রী, যিনি ম্যায় লক্ষ্মী তেরে অঙ্গন কি, তুমহারি পাখি এবং ড্রিম গার্লের মতো টেলিভিশন ধারাবাহিকে অভিনয় করেছেন। এছাড়াও তিনি পাঠশালা এবং নিঃশব্দের মতো চলচ্চিত্রে অভিনয় করার পাশাপাশি টিভিএস স্কুটি, পেয়ার্স এবং জনসন অ্যান্ড জনসনের মতো বিজ্ঞাপনের প্রধান মুখ ছিলেন। ২০১৭ সাল হতে, জি টিভিতে প্রচারিত জনপ্রিয় টেলিভিশন ধারাবাহিক কুণ্ডলী ভাগ্যতে ড. প্রীত অরোরার চরিত্রে অভিনয় করেছেন। আর্য ১৯৮৭ সালের ১৭ই আগস্ট তারিখে ভারতের নতুন দিল্লিতে জন্মগ্রহণ করেছেন। তিনি মুম্বই বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছেন। ২০০৫ সালে, তিনি গ্ল্যামার দুনিয়ায় নিজের কর্মজীবন গড়ার জন্য মুম্বই চলে যান। ২০১৫ সালে, আর্য জয়ন্ত নামে এক অনাবাসী ভারতীয়র সাথে তাঁর বাগদান হয়; কিন্তু তাঁদের ব্যবহারে সামঞ্জস্য সংক্রান্ত সমস্যার কারণে তাঁদের বাগদান ভেঙে গিয়েছিল। ২০১৯ সালে নৃত্য বিষয়ক রিয়ালিটি অনুষ্ঠান নাচ বলিয়েতে অংশ নেওয়ার সিদ্ধান্ত নেওয়ার পর, আলম মক্করের সাথে তিনি তাঁর সম্পর্কের বিষয়টি প্রকাশ করেছিলেন। জি টিভির প্রতিভা অন্বেষণমূলক অনুষ্ঠান, ইন্ডিয়া'স বেস্ট সিনেস্টারস কি খোঁজএর মাধ্যমে আর্য তাঁর কর্মজীবন শুরু করেছিলেন; যেখানে তিনি প্রথম রানার-আপ হয়েছিলেন। ২০০৬ সালে অভিনেতা-পরিচালক এস জে সূর্যের বিপরীতে তামিল চলচ্চিত্র কালভানিন কাধালিতে অভিনয়ের মাধ্যমে তিনি অভিনয় জগতে পদার্পণ করেন। অতঃপর, রাম গোপাল বর্মা পরিচালিত নিঃশব্দে ছবিতে অভিনয় করার মাধ্যমে বলিউডে তাঁর অভিষেক হয়। তিনি শাহিদ কাপুর অভিনীত চলচ্চিত্র পাঠশালাতে অভিনয় করেছেন। তিনি একই সাথে তেলুগু চলচ্চিত্র জগতেও কাজ করেছেন; যেখানে তিনি বৈভব রেড্ডির বিপরীতে গোদাভা চলচ্চিত্রে অভিনয় করেছেন। তাঁর অভিনীত তেলুগু চলচ্চিত্রের মধ্যে অন্যতম হচ্ছে কোঠী মুকা এবং রোমিও। তিনি তামিল চলচ্চিত্র কালভানিন কাধালিতে অভিনয় করেছিলেন। তিনি কন্নড় এবং মালয়ালম এই দুই ভাষার চলচ্চিত্রেই অভিনয় করেছেন। ২০১১ সালে, আর্য ম্যায় লক্ষ্মী তেরে অঙ্গন কি-তে অভিনয়ের মাধ্যমে ভারতীয় টেলিভিশন ধারাবাহিকে আত্মপ্রকাশ করেছিলেন। অতঃপর ২০১৩ সালে, তিনি লাইফ ওকেতে সম্প্রচারিত জনপ্রিয় টেলিভিশন ধারাবাহিক তুমহারি পাখিতে অভিনয় করেছেন; উক্ত ধারাবাহিকে তিনি পাখি শেখাওয়াত চরিত্রে অভিনয় করেছিলেন। তিনি ড্রিম গার্ল - এক লড়কি দিওয়ানি সি-তে আয়েশা চরিত্রে অভিনয় করে দর্শকের প্রশংসা কুড়িয়েছিলেন। ড্রিম গার্ল - এক লড়কি দিওয়ানি সি এবং তুমহারি পাখি ধারাবাহিকে তিনি তাঁর অভিনয়ের জন্য বেশ কয়েকটি পুরস্কার লাভ করেছেন; যার মধ্যে "সেরা নেতিবাচক অভিনেত্রী" বিভাগে ভারতীয় টেলি পুরস্কার, "সেরা জুটি" বিভাগে জি গোল্ড পুরস্কার, লাইফ ওকে "মাসের সেরা অভিনেত্রী" এবং ২০১৬ উইমেন অ্যাচিভার্স পুরস্কার অন্যতম। ভারতীয় চলচ্চিত্র অভিনেত্রীদের তালিকা "About Shraddha Arya"। Facebook। সংগ্রহের তারিখ ২১ আগস্ট ২০১৬।  Mulla, Zainab (১৬ জুলাই ২০১৬)। "Wedding Bells! Tumhari Paakhi actress Shraddha Arya all set to get hitched"। India.com। সংগ্রহের তারিখ ২০১৬-০৮-২১।  "'Dream Girl' actress Shraddha Arya's Osho Ashram experience in Pune"। Osho News। ২০১৫-০৮-২৯। সংগ্রহের তারিখ ২০১৬-০৫-০৩।  "Shraddha Arya - Biography, Early Life, Personal Life, Career, Awards, and Net Worth"। Highlights India (ইংরেজি ভাষায়)। ২০১৭-০৮-১৮। সংগ্রহের তারিখ ২০১৮-০৮-১৯।  "JuzzBaatt: Kundali Bhagya actress Shraddha Arya opens up about her broken engagement"। India Today (ইংরেজি ভাষায়)। সংগ্রহের তারিখ ২০১৮-০৮-১৯।  "Shraddha Arya is happy being single"। Hindustan Times (ইংরেজি ভাষায়)। ২০১৮-০৬-০৮। সংগ্রহের তারিখ ২০১৯-০৮-৩০।  "Shraddha Arya on Nach Baliye 9: Wanted to break the taboo of actors hiding their relationships"। The Indian Express (ইংরেজি ভাষায়)। ২০১৯-০৭-৩১। সংগ্রহের তারিখ ২০১৯-০৮-৩০।  "India's Best Cinestars Ki Khoj: Will It Work This Time?"। Business Insider। সংগ্রহের তারিখ ২০১৬-০৫-০৩।  "Women Achievers Awards 2016: Digangana Suryavanshi & Shraddha Arya Bag Awards!"। www.filmibeat.com। ২০১৬-০৩-০৭। সংগ্রহের তারিখ ২০১৬-০৫-০৩।  ইন্টারনেট মুভি ডেটাবেজে শ্রদ্ধা আর্য  (ইংরেজি) টুইটারে শ্রদ্ধা আর্য